פתיחת עסק שהוא עוסק פטור, או בשמו הקודם "עוסק זעיר". זהו עסק העומד בהגדרה של חוק המע"מ: הכנסותיו פטורות אך ורק מגביית מע"מ מלקוחותיו, וזאת עד גובה תקרה המתעדכנת משנה לשנה. במקביל, העסק אינו מתקזז על מע"מ ההוצאות. במידה והכנסות העסק עוברות את התקרה, נדרש לפתוח עסק שהוא "עוסק מורשה" ולשלם מע"מ מהשקל הראשון שבחריגה (הרחבה על "עוסק מורשה", ראה בהמשך). מרגע פתיחת עסק שהוא עוסק פטור חלה חובת דיווח שנתי על הכנסותיו לרשויות המס בישראל. לפיכך, לפתוח עסק כעוסק פטור מחייב לפתוח תיק ברשויות – מע"מ, מס הכנסה וביטוח לאומי. אחרי פתיחת עסק ובהתאם לדיווח יקבעו התשלומים למס הכנסה וביטוח לאומי. ניתן ואף מומלץ לשלם מקדמות הנגזרות מצפי ההכנסות השנתי, כדי לא לשלם סכומים גבוהים בבת-אחת בתום שנת המס. ניתן לפתוח עסק שהוא עוסק פטור בקלות יחסית במספר דרכים:
פתיחת עסק בהגעה פיזית למשרדי מע"מ, מס הכנסה וביטוח לאומי.
החל מחודש דצמבר 2021 ניתן להגיש בקשה לפתוח עסק שהוא עוסק פטור באמצעות רישום אונליין.
פתיחת עסק בעזרת משרד רואה חשבון שיטפל בנושא עבורך וייצג אותך אל מול רשויות המס.